Neuvoston asetus (ETY) N:o 1659/81, annettu 19 päivänä toukokuuta 1981, siemenalan tuen myöntämistä ja rahoitusta koskevista yleisistä säännöistä annetun asetuksen (ETY) N:o 1674/72 muuttamisesta



Virallinen lehti nro L 166 , 24/06/1981 s. 0001 - 0002

Suomenk. erityispainos Alue 3 Nide 13 s. 0094

Espanjank. erityispainos: Luku 03 Nide 22 s. 0040

Ruotsink. erityispainos Alue 3 Nide 13 s. 0094

Portugalink. erityispainos: Luku 03 Nide 22 s. 0040



NEUVOSTON ASETUS (ETY) N:o 1659/81, annettu 19 päivänä toukokuuta 1981, siemenalan tuen myöntämistä ja rahoitusta koskevista yleisistä säännöistä annetun asetuksen (ETY) N:o 1674/72 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon siemenalan yhteisestä markkinajärjestelystä 26 päivänä lokakuuta 1971 annetun neuvoston asetuksen (ETY) N:o 2358/71(), sellaisena kuin se on viimeksi muutettuna vuoden 1979 liittymisasiakirjalla, ja erityisesti sen 3 artiklan 4 kohdan, ottaa huomioon komission ehdotuksen, sekä katsoo, että asetuksessa (ETY) N:o 1674/72(), sellaisena kuin se on viimeksi muutettuna asetuksella (ETY) N:o 1969/80(), säädetään, että tukea maksetaan ainoastaan virallisesti varmennetuille siemenille, jotka vastaavat niiden kaupan pitämistä koskevilla direktiiveillä vahvistettuja määritelmiä ja mainituissa direktiiveissä säädettyjä vaatimuksia ja edellytyksiä, vuoden 1979 liittymisasiakirjan 113 artiklan 1 kohdassa säädetään, että Kreikka voi soveltaa 31 päivään joulukuuta 1985 asti omia siementuotantonsa varmentamis- ja valvontasääntöjä; 113 artiklan 2 kohdan c alakohdassa säädetään, että Kreikka saa viedä jäsenvaltioiden alueelle ainoastaan yhteisön säännösten mukaisia siemeniä; 113 artiklan 3 kohdassa säädetään mahdollisuudesta päättää tiettyjen lajien siementen kaupan porrastetusta vapauttamisesta Kreikan ja muiden jäsenvaltioiden välillä, ja siemenien, joiden osalta tällainen päätös tehdään, on täytettävä yhteisön tuotantoon sovellettavissa säännöksissä vahvistetut edellytykset; yhteisön tukea olisi myönnettävä Kreikassa korjattaville siemenille, jotka ovat varmennettuja ja joita kyseisen jäsenvaltion ja muiden jäsenvaltioiden välillä tehdyn kaupan vapauttamista koskeva päätös koskee, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1674/72 seuraavasti: 1. Korvataan 1 artikla seuraavasti: "1 artikla 1. Jos tuki vahvistetaan asetuksen (ETY) N:o 2358/71 3 artiklan mukaisesti, sitä myönnetään jäljemmissä artikloissa täsmennetyin edellytyksin, perussiementen ja varmennettujen siementen tuotantoon: - siten kuin ne on määritelty rehukasvien siementen pitämisestä kaupan 14 päivänä kesäkuuta 1966 annetulla neuvoston direktiivillä 66/401/ETY(3), viljakasvien siementen pitämisestä kaupan 14 päivänä kesäkuuta 1966 annetulla neuvoston direktiivillä 66/402/ETY(4) ja öljy- ja kuitukasvien siementen pitämisestä kaupan 30 päivänä kesäkuuta 1969 annetulla neuvoston direktiivillä 69/208/ETY(5) ottaen huomioon näiden direktiivien muutokset, - jotka vastaavat mainituissa direktiiveissä säädettyjä vaatimuksia ja edellytyksiä, ja - ovat virallisesti varmennettuja. 2. Tukea myönnetään 1 päivästä tammikuuta 1981 alkaen 31 päivään joulukuuta 1985 asti myös Kreikassa tuotetuille perussiemenille ja varmennetuille siemenille, joita vuoden 1979 liittymisasiakirjan 113 artiklan 3 kohdan nojalla tehty päätös koskee." 2. Korvataan alaviitteet (3), (4) ja (5) seuraavasti: "(3) EYVL N:o 125, 11.7.1966, s. 2298/66 (4) EYVL N:o 125, 11.7.1966, s. 2309/66 (5) EYVL N:o L 169, 10.7.1969, s. 3" 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1981. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä toukokuuta 1981. Neuvoston puolesta Puheenjohtaja D. F. van der MEI () EYVL N:o L 246, 5.11.1971, s. 1 () EYVL N:o L 177, 4.8.1972, s. 1 () EYVL N:o L 192, 26.7.1980, s. 4